मदन पुरस्कार पुस्तकालय
मदन पुरस्कार पुस्तकालय, नेपाल का प्रसिद्ध पुस्तकालय है। यहाँ नेपाली भाषा की पुस्तकों एवं पत्रिकाओं के अलावा हिन्दी एवं अंग्रेजी की पुस्तकें भी हैं। यह पुस्तकालय बिना लाभ के चलने वाला अशासकीय पुस्तकालय है। यह संस्था पुस्तकों के रखरखाव के अलावा प्रकाशन, नेपाली भाषा और लिपि में सूचना-प्रौद्योगिकी के विकास आदि में भी अग्रणी है। यह संस्था मदन पुरस्कार एवं जगदम्बा श्री पुरस्कार भी प्रदान करती है। यह पुस्तकालय नेपाल के ललितपुर के पाटन ढोका में स्थित है।